KOMISIJOS SPRENDIMAS
1994 m. sausio 26 d.
iš dalies keičiantis Sprendimą 93/13/EEB, nustatantį produktų, įvežamų iš trečiųjų šalių, veterinarinio tikrinimo Bendrijos pasienio veterinarijos postuose tvarką
(tekstas svarbus EEE)
(94/43/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. gruodžio 10 d. Tarybos direktyvą 90/675/EEB, nustatančią produktų, įvežamų į Bendriją iš trečiųjų šalių, veterinarinio patikrinimo organizavimo principus([1]), su paskutiniais pakeitimais, padarytais Direktyva 92/118/EEB([2]), ypač į jos 14 straipsnio 1 dalį,
kadangi Komisijos sprendimas 93/13/EEB([3]) nustato tam tikrą produktų, įvežamų iš trečiųjų šalių, veterinarinio tikrinimo Bendrijos pasienio veterinarijos postuose tvarką;
kadangi dabartinės taisyklės, kurios yra taikomos produktų, siunčiamų mažose pakuotėse privatiems asmenims, svorio apribojimams, turi būti patikslintos, siekiant atsižvelgti į tam tikras konkrečias situacijas, susijusias su tradiciškai prekiaujamais gyvūninės kilmės produktais, išskyrus produktus, nurodytus Tarybos direktyvoje 72/462/EEB([4]) su paskutiniais pakeitimais, padarytais Reglamentu (EEB) Nr. 1601/92([5]), kurių kilmės šalis - Grenlandija ir Farerų salos ir kurie yra įvežti į Daniją;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/13/EEB 5 straipsnis papildomas šia dalimi:
"3. 1 dalis neturi įtakos svorio apribojimams, taikomiems mažoms, 5 kg neviršijančioms pakuotėms su gyvūninės kilmės produktais, išskyrus produktus, nurodytus Direktyvoje 72/462/EEB(1), įvežtiems į Daniją iš Grenlandijos ir Farerų salų ir skirtiems tiesiogiai vartoti privatiems asmenims.
_________
(1) OL L 302, 1972 12 31, p. 28."
2 straipsnis
Šis sprendimas skirtas valstybėms narėms.
Priimta Briuselyje, 1994 m. sausio 26 d.